بنگلادش‌ده، جماعتی ایسلامی پارتیسی لیدری مطیع الرحمان نظامی اعدام ائدیلدی.
نظامی‌نین بؤیوک اوغلو نقیب الرحمان، بنگلادش حکومتی طرفین‌دن قورولان ساواش جینایت‌لری محکمه‌سینده محاکیمه اولونان آتاسی‌نین جزاسی‌نین اعدام ائدیلدیگینی آچیقلادی.
جماعتی ایسلامی‌نین گنج‌لیک قولونون لیدری اولدوغو و 1971دکی موستقیل‌لیک ساواشی اثناسیندا پاکیستان اوردوسونا دستک وئردیگی ایره‌لی سورولن رحمان نظامی، پاکیستان اوردوسو ایله امکداش‌لیق ائتمک و سیویل وطنداش‌لارا یؤنلیک تجاووز حرکت‌لرین ده آرا‌لاریندا اولدوغو 16 سوچلامایلا محاکیمه اولونموشدو.
محکمه، 2014-جو ایلده رحمان نظامی‌نین اؤلومه محکوم ائتمیشدی. رحمان نظامی قراری اوست محکمه‌یه گؤتورموش، آنجاق عالی محکمه، 6 ژانویه‌ده قراری تائید ائتمیشدی.
جماعت-ی ایسلام لیدرلرین‌دن عبدالقا‌دیر موللا، محمد قمر الزمان و علی ایحسان موجاهید ده ساواش جینایت‌لری محکمه‌سی طرفین‌دن اوّلکی ایللرده محاکیمه اولونا‌راق اعدام ائدیلمیشدی.
